Harvey Keitel

**Harvey Keitel** (rođen 13. svibnja 1939.), američki filmski i kazališni glumac.

## Biografija
### Rani život
Keitel je rođen u New Yorku kao sin Nikonara Keitela i Maritske LeClose, židovskih imigranata iz Poljske i Rumunjske. Odrastao je u Brooklynu sa sestrom Renee i bratom Jerryjem. U šesnaestoj godini odlučio se pridružiti mornarici, što ga je odvelo u Libanon. Nakon povratka u SAD, bio je sudski reporter te se tako uzdržavao prije početka glumačke karijere.

### Karijera
Kao tinejdžer u New Yorku, prije nego što je postao glumac, Keitel je bio slobodni sudski reporter.

Glumački učitelji bili su mu Stella Adler i Lee Strasberg, a u početku se pojavljivao u off-Broadway produkcijama. Tijekom ovog perioda, Keitel je upoznao još jednog filmaša u proboju, Martina Scorsesea te nastupio u njegovom studentskom projektu *[[Tko to kuca na moja vrata]]*. Od tada, Scorsese i Keitel surađivali su na brojnim projektima. Keitel je nastupio u glavnoj ulozi u Scorseseovom filmu *[[Ulice zla]]*, ali je taj film bio prekretnica za Roberta De Nira. Poslije se pojavio s De Nirom u *[[Taxi Driver]]u*, kao svodnik Matthew maloljetne prostitutke Iris (Jodie Foster).

Keitel je trebao glumiti satnika Willarda u filmu Francisa Forda Coppole, *[[Apokalipsa danas]]*, međutim, otpušten je u početku produkcije i zamijenjen Martinom Sheenom. Nakon toga nije mogao dobiti veću ulogu pa se pojavljivao u onim epizodnim. Krajem sedamdesetih, Keitel je najviše nastupao u europskim filmovima za redatelje kao što je Ridley Scott, obično u ulogama negativaca.

Tijekom osamdesetih, Keitel je glumio i u kazalištu i na filmu, obično u stereotipnim ulogama mafijaša. Ta uloga ušla je u zenit kad je Keitel nastupio u filmu Quentina Tarantina, *[[Reservoir Dogs]]* 1992. Uloga Mr. Whitea oživila je njegovu polu-propalu karijeru. Pomogao mu je i Ridley Scott, angažiravši ga za ulogu suosjećajnog policajca u filmu *[[Thelma i Louise]]* 1991. Iste godine nastupio je u filmu *[[Bugsy]]*, za koji je nominiran za Oscara u kategoriji najboljeg sporednog glumca. Od tada, Keitel je birao svoje uloge s više pažnje, želeći promijeniti svoj imidž. Početak ove faze označio je film Jane Campion, * [[Glasovir (1993)|Glasovir]]*. U filmu Quentina Tarantina, *[[Pakleni šund]]*, glumio je Winstona Wolfa, efikasnog stručnjaka za uklanjanje tragova nakon ubojstva. 1997. je nastupio u kriminalističkoj drami *[[Cop Land]]*, zajedno sa Sylvesterom Stalloneom, Robertom De Nirom i Rayom Liottom. Iste godine je dobio veliku ulogu u filmu Quentina Tarantina i Roberta Rodrigueza, *[[Od sumraka do zore]]*. Poslije je nastupao kao očinski Sotona u komediji *[[Vražji Nicky]]*, mudri mornarički časnik u ratnoj drami *[[Podmornica U-571]]*, i marljivi agent FBI-ja u * [[Nacionalno blago|Nacionalnom blagu]]*. 1999. Keitela je na setu filma *[[Oči širom zatvorene]]* zamijenio Sydneyja Pollacka, zbog sukoba oko rasporeda. Keitel je najviše ostao poznat po ulozi u filmu *[[Okorjeli policajac]]*. Pokazao je dobru volju pomažući filmašima početnicima pojavljujući se u njihovim prvim filmovima. To nije napravio samo za Martina Scorsesea i Quentina Tarantina, nego i za Ridleyja Scotta (*The Duellists*), Paula Schradera (*Blue Collar*), Jamesa Tobacka (*Fingers*), i Tonyja Buia (*Yellow Lotus*).

Za razliku od mnogih američkih glumaca koji se nikada nisu pojavili goli u filmu ili su to napravili jedanput, Harvey Keitel pojavio se gol u nekoliko filmova.

### Privatni život
Keitel je bio u dugogodišnjoj vezi s glumicom Lorraine Bracco. 2001. se oženio s Daphna Kastner. Otac je troje djece: kćeri Stelle (rođena 1985.) iz veze s Bracco; sina Hudsona (rođen 2001.) iz veze s Lisom Karmazin; i sina Romana (rođen 2003.) iz braka s Kastner.

## Izabrana filmografija
* *[[Tko to kuca na moja vrata]]* (1967.)
* *[[Ulice zla]]* (1973.)
* *[[Alice više ne stanuje ovdje]]* (1974.)
* *[[Sjećanje na dva ponedjeljka]]* (1974.)
* *[[Taxi Driver]]* (1976.)
* *[[Blue Collar]]* (1978.)
* *[[Dvoboj do istrebljenja]]* (1978.)
* * [[Prsti (1978)|Prsti]]* (1978.)
* *[[Saturn 3]]* (1980.)
* *[[Počasna straža]]* (1980.)
* *[[Posljednje Kristovo iskušenje]]* (1988.)
* *[[Thelma i Louise]]* (1991.)
* *[[Bugsy]]* (1991.)
* *[[Okorjeli policajac]]* (1992.)
* *[[Reservoir Dogs]]* (1992.)
* * [[Glasovir (1993)|Glasovir]]* (1993.)
* *[[Mladi Amerikanci]]* (1993.)
* *[[Pakleni šund]]* (1994.)
* *[[Uhvatite maloga]]* (1995.)
* * [[Dim (1995)|Dim]]* (1995.)
* *[[Od sumraka do zore]]* (1996.)
* *[[Cop Land]]* (1997.)
* *[[Finding Graceland]]* (1998.)
* *[[Tri sezone]]* (1999.)
* *[[Sveti dim!]]* (1999.)
* *[[Podmornica U-571]]* (2000.)
* *[[Vražji Nicky]]* (2000.)
* *[[Crveni zmaj]]* (2002.)
* *[[Nacionalno blago]]* (2004.)
* *[[Posljednji ples]]* (2007.)
* *[[Nacionalno blago: Knjiga tajni]]* (2007.)

## Vanjske veze

* 
* 
* Keitel's Rotten Tomatoes Page